Ροσίο Μπανκέλς

Η Ροσίο Μπανκέλς (προφορά: [roˈsi.o βaŋˈkels]; María del Rocío Banquells Nuñez, 22 Ιουνίου 1958 -) είναι Μεξικανή τραγουδίστρια και ηθοποιός. Είναι γνωστή για την δουλειά της στην τηλεόραση, τη μουσική σκηνή και τον κινηματογράφο του Μεξικού και της Λατινικής Αμερικής. Η μέτζο φωνή της είναι μια από τις πιο αναγνωρίσιμες φωνές στο Μεξικό.

 Γεννήθηκε στο Μοντερρέι το 1958. Είναι κόρη του ηθοποιού και σκηνοθέτη, Ραφαέλ Μπανκέλς και της ηθοποιού Ντίνα ντε Μάρκο. Έχει πέντε αδέλφια, τον Χοσέ Μανουέλ, την Γιάνετ, την Μάρι Πας, η οποία είναι παντρεμένη με τον ηθοποιό Αλφρέδο Αδάμε, την Αριάδνε και τον Ραφαέλ Τζ.. Έχει επίσης μια μεγαλύτερη ετεροθαλής αδελφή την Σίλβια Πασκέλ από τον προηγούμενο γάμο του πατέρα της, με την μεγάλη ηθοποιό του Μεξικάνικου κινηματογράφου, Σίλβια Πινάλ. Από την πλευρά του πατέρα της, έχει κουβανική και καταλανική καταγωγή. Στην παιδική της ηλικία είχε μια σταθερή μουσική εκπαίδευση και ήταν μαθήτρια του τενόρου Τζουζέπε Ντι Στέφανο. Η Μπανκέλς ξεκίνησε την καριέρα της το 1968 στην τηλενουβέλα Gutierritos. Στις αρχές της δεκαετίας του 1970 ξεκίνησε να παίζει στο θέατρο. Το 1978 πρωταγωνίστησε στη μεξικάνικη version του μιούζικαλ The Sound of Music μαζί με την μεξικανή τραγουδίστρια Λουπίτα Ντ' Αλέσσιο. Έχει συμμετάσχει επίσης στα μιούζικαλ Vaselina, Evita και Jesuscristo Superestrella. Το 1979 πρωταγωνίστησε στη διεθνή επιτυχία της τηλενουβέλας Los ricos tambien lloran με την Βερόνικα Κάστρο. Έχει πρωταγωνιστήσει επίσης στις τηλενουβέλες Querer volar, Juegos del Destino, Bianca Vidal και La fiera. Έχει γίνει γνωστή στο ευρύ κοινό για της ερμηνείες της, στο να παίζει κακούς χαρακτήρες. Το 1985 ξεκίνησε και την μουσική της καριέρα, με το άλμπουμ Rocío Banquells το οποίο περιλαμβάνει τα superhits της δεκαετίας του 1980, Este hombre no se toca, Luna Mágica και Abrazame. Η Μπανκέλς συνέχισε τη μουσική της σταδιοδρομία μέχρι και τις αρχές της δεκαετίας του 1990. Το 1997 μια νομική διαμάχη, προκάλεσε την αποχώρηση της Μπανκέλς από τα δρώμενα για πάνω από δέκα χρόνια. Το 2006 επέστρεψε στην τηλεόραση και συμμετείχε στο μουσικό reality show Cantando por un sueño, και το 2007 κυκλοφόρησε το νέο της άλμπουμ με τίτλο Nací para tí. Την ίδια χρόνια συμπρωταγωνίστησε στην τηλενουβέλα Pasión με τον Φερνάντο Κολούνγκα. Τη σεζόν 2009-2010 πρωταγωνίστησε στο μιούζικαλ Mamma Mia!. Για την προσφορά της στη μουσική βιομηχανία, το θέατρο και την τηλεόραση, τα αποτυπώματά των χεριών της και το αστέρι της Μπανκέλς έχουν μπει στο "Paseo de las Luminarias" (Πλατεία των Αστέρων) στην Πόλη του Μεξικού, μαζί με την ετεροθαλή αδελφή της Σίλβια Πασκέλ. Η Μπανκέλς έχει παντρευτεί δυο φορές. Την πρώτη φορά τον Πέδρο Μέντες από το 1979 μέχρι το 1984, και πατέρας της κόρη της Πάμελα, και την δεύτερη φορά τον Χόρχε Μπερλάνγκα από το 1985 μέχρι το 2005, και πατέρας του γιου της Ροδρίγο. 1985: Rocío Banquells 1986: Con él 1987: Entrega Total - (Πρώτο Mariachi Άλμπουμ) 1988: En el alambre 1989: Llorarás, llorarás 1990: Un sueño que alguna vez soñe - (Περιλαμβάνει τις μουσικές παραστάσεις της Μπανκέλς από τα μιούζικαλ του Μπρόντγουεϊ, Evita και Jesus Christ Superstar) 1990: Escucha el infinito 1991: A mi viejo - (Αφιερωμένο στον πατέρα της) 1993: A la Vírgen Morena - (Αφιέρωμα στην Παναγία της Γουαδελούπης) 1993: Genio y figura 1995: La fuerza del amor 1996: Coincidir:Grandes Exitos 1998: Recuerdos de un sentimiento 2007: Nací para tí - (Live από το θέατρο της Πόλης του Μεξικού) No me puedo escapar de tí - (1987) Ντουέτο με τον Λουίς Μιγκέλ La Bella y la Bestia (Η Πεντάμορφη και το Τέρας) (1992) - Ντουέτο με τον Μανουέλ Μιχάρες Las numero uno (2007) - Ντουέτο με πολλές τραγουδίστριες Todo por amor (2008) - Ντουέτο με τον Αρμάντο Μανσανέρο Ροσίο Μπανκέλς στην IMDb Rocío Banquells Official Website Rocío Banquells' Biography Αρχειοθετήθηκε 2018-10-28 στο Wayback Machine. at esmas.com